На основу члана 13. став 4. Закона о подстицајима у пољопривреди и руралном развоју ("Службени гласник РС", бр. 10/13, 142/14; 103/15 и 101/16), Одлуке о Буџету града Ваљева за 2023. годину ("Службени гласник града Ваљева" бр. 19/2022), Програма подршке за спровођење пољопривредне политике и политике руралног развоја за град Ваљево за 2023. годину („Службени гласник града Ваљева“ бр. 4/2023), и члана 6. Правилника о критеријумима и поступку за доделу и коришћење подстицајних средстава у пољопривреди („Службени гласник града Ваљева“ бр. 4/2023) „Агроразвој-ваљевске долине“ д.о.о. Ваљево дана 18.05.2023. године расписује:

**К О Н К У Р С**

 **ЗА РЕАЛИЗАЦИЈУ ПРОГРАМА ПОДРШКЕ ЗА СПРОВОЂЕЊЕ ПОЉОПРИВРЕДНЕ ПОЛИТИКЕ И ПОЛИТИКЕ РУРАЛНОГ РАЗВОЈА ЗА ГРАД ВАЉЕВО ЗА 2023. ГОДИНУ**

Овим Конкурсом утврђују се услови и начин коришћења средстава Програма подршке за спровођење пољопривредне политике и политике руралног развоја за град Ваљево у 2023. години.

Мере подршке за које се могу остварити подстицаји су:

**I. КРЕДИТНА ПОДРШКА**

1. Суфинансирање камата за пољопривредне кредите

 Ова средства ће бити коришћена за суфинасирање камата кредита која доспевају на наплату у текућој години, по основу кредита одобрених регистрованим пољопривредним газдинствима од стране пословне банке. Изабрана банка пласира своја средства пољопривредним произвођачима, а град Ваљево суфинансира камату за пољопривредни кредит пољопривредним произвођачима у износу од 100%. Пренос средстава за суфинансирање камате ће бити вршен на пословни рачун банке која је изабрана путем јавног конкурса у складу са планом отплате кредита. Износ појединачног кредита је од 200.000,00 динара до 1.000.000,00 динара. Одобрење и расподелу кредита врши пословна банка према кредитној способности клијента, коју она утврђује.

 Укупна планирана средства за ову намену у 2023. години износе **4.000.000,00** динара.

* **Услови за остваривање права и подношење пријава**

 Право на коришћење подстицајних средстава имају регистрована пољопривредна газдинства са активним статусом у 2023. години, која пољопривредну активност обављају на територији града Ваљева.

 Уз захтев за одобрење кредита, корисник је обавезан да достави следећу документацију:

1. Фотокопију личне карте носиоца газдинства
2. Потврду да је измирио све своје доспеле пореске обавезе према граду Ваљеву
3. Потврда о активном статусу пољопривредног газдинства за текућу годину
4. Доказ о власништву или другом начину коришћења обрадивог пољопривредног земљишта (лист непокретности, уговор о закупу) или извод из биљне производње.

 Подношење захтева на прописаном обрасцу се може вршити поштом или предајом у пословним просторијама „Агроразвоја – ваљевске долине“ доо Ваљево, Пантићева 114, од дана објављивања конкурса до 01.12.2023. године или до утрошка средстава предвиђених за ову намену.

# II МЕРЕ ПОДРШКЕ РУРАЛНОМ РАЗВОЈУ

**А. Подстицаји за унапређење конкурентности**

# Инвестиције у физичку имовину пољопривредних газдинстава

* 1. **Основне информације**

Град Ваљево је у 2023. години кроз програм подршке за спровођење пољопривредне политике и политике руралног развоја, определио средства у износу од 51.000.000,00 динара за суфинансирање инвестиционих улагања пољопривредника у унапређење пољопривредних сектора: сектор - млеко, сектор - месо, сектор - јаја, сектор – воће, грожђе, поврће (укључујући печурке) и цвеће, сектор - остали усеви (житарице, индустријско, ароматично и зачинско биље и др) и сектор – пчеларство.

У складу са програмом, вршиће се суфинансирање при следећим инвестиционим улагањеима газдинстава:

**1. Сектор млеко**

|  |  |  |
| --- | --- | --- |
| **Шифра****инвестиције** | **Назив инвестиције** | **Интезитет помоћи** |
| 101.1.1.  | Набавка квалитетних приплодних јуница млечних раса или сименталског говечета | 40% од вредности, највише до 4 јуницe,а максимално до 100.000 динара по јуници, а до 400.000 динара по држаоцу |
| 101.1.3. | Опрема за мужу, хлађење и чување млека на фарми, укључујући све елементе, материјале и инсталације | 40% од вредности,максимално до 400.000 динара |
| 101.1.4. | Машине и опрема за руковање и транспорт чврстог, полутечног и течног стајњака (транспортери за стајњак; уређаји за мешање полутечног и течног стајњака; пумпе за пражњење резервоара; сепаратори за полутечни и течни стајњак; машине за пуњење течног стајњака; специјализоване приколице за транспорт чврстог стајњака, укључујући и пратећу опрему за полутечни и течни стајњак) | 40% од вредности,максимално до 400.000 динара |
| 101.1.5. | Машине и опрема за припрему сточне хране, за храњење и напајање животиња (млинови и блендери/мешалице за припрему сточне хране; опрема и дозатори за концентровану сточну храну; екстрактори; транспортери; микс приколице и дозатори за кабасту сточну храну; хранилице; појилице; балери; омотачи бала и комбајни за сточну храну; косилице; превртачи сена) | 40% од вредности,максимално до 400.000 динара |
| 101.1.6. | Сточне ваге, рампе за утовар и истовар и торови за усмеравање и обуздавање животиња | 40% од вредности,максимално до 200.000 динара |
| 101.1.7. | Опрема за третман папака | 40% од вредности,максимално до 100.000 динара |
| 101.1.8. | Опрема за фиксне ограде и електричне ограде за пашњаке/ливаде | 50% од вредности,максимално до 100.000 динара |
| 101.1.9. | Машине за примарну обраду земљишта | 40% од вредности,максимално до 600.000 динара |
| 101.1.10. | Машине за допунску обраду земљишта | 40% од вредности,максимално до 300.000 динара |
| 101.1.11. | Машине за ђубрење земљишта | 40% од вредности,максимално до 200.000 динара |
| 101.1.12. | Машине за сетву | 40% од вредности,максимално до 200.000 динара |
| 101.1.13. | Машине за заштиту биља | 40% од вредности,максимално до 200.000 динара |
| 101.1.14. | Машине за убирање односно скидање усева | 40% од вредности,максимално до 300.000 динара |
| 101.1.15. | Машине за транспорт | 40% од вредности,максимално до 400.000 динара |
| 101.1.16. | Набавка остале опреме (ГСП навигације и др.) | 40% од вредности,максимално до 300.000 динара |
| 101.1.17. | Машине и опрема за наводњавање усева | 50% од вредности,максимално до 200.000 динара |

 **2. Сектор месо**

|  |  |  |
| --- | --- | --- |
| **Шифра****инвестиције** | **Назив инвестиције** | **Интезитет помоћи** |
| 101.2.3. | Машине и опрема за руковање и транспорт чврстог, полутечног и течног стајњака (транспортери за стајњак; уређаји за мешање полутечног и течног стајњака; пумпе за пражњење резервоара; сепаратори за полутечни и течни стајњак; машине за пуњење течног стајњака; специјализована опрема за транспорт чврстог стајњака, полутечног и течног стајњака, резервоари за течни стајњак, специјализоване приколице за транспорт чврстог/полутечног/течног стајњака, са одговарајућом опремом), укључујући и пратећу опрему за полутечни и течни стајњак) | 40% од вредности,максимално до 400.000 динара |
| 101.2.5. | Машине и опрема за складиштење и припрему сточне хране, за храњење и појење животиња (млинови и блендери/мешалице за припрему сточне хране; опрема и дозатори за концентровану сточну храну; екстрактори; транспортери; микс приколице и дозатори за кабасту сточну храну; хранилице; појилице; балери; омотачи бала и комбајни за сточну храну; превртачи сена, итд.) | 40% од вредности,максимално до 400.000 динара |
| 101.2.6. | Сточне ваге, рампе за утовар и истовар и торови за усмеравање и обуздавање животиња |  30% од вредности,максимално до 200.000 динара |
| 101.2.7. | Опрема за третман папака |  40% од вредности,максимално до 100.000 динара |
| 101.2.9. | Опрема за фиксне ограде и електричне ограде за пашњаке/ливаде | 50% од вредности,максимално до 100.000 динара |
| 101.2.10. | Машине за примарну обраду земљишта | 40% од вредности,максимално до 600.000 динара |
| 101.2.11. | Машине за допунску обраду земљишта | 40% од вредности,максимално до 300.000 динара |
| 101.2.12. | Машине за ђубрење земљишта | 40% од вредности,максимално до 200.000 динара |
| 101.2.13. | Машине за сетву | 40% од вредности,максимално до 200.000 динара |
| 101.2.14. | Машине за заштиту биља | 40% од вредности,максимално до 200.000 динара |
| 101.2.15. | Машине за убирање односно скидање усева | 40% од вредности,максимално до 300.000 динара |
| 101.2.16. | Машине за транспорт | 40% од вредности,максимално до 400.000 динара |
| 101.2.17. | Набавка остале опреме (ГСП навигације и др.) | 40% од вредности,максимално до 300.000 динара |
| 101.2.18. | Машине и опрема за наводњавање усева | 50% од вредности,максимално до 200.000 динара |

 **3. Сeктор јаја**

|  |  |  |
| --- | --- | --- |
| **Шифра****инвестиције** | **Назив инвестиције** | **Интезитет помоћи** |
| 101.3.1  | Набавке опреме за живинарске фарме за производњу конзумних јаја | 40% од вредности,максимално до 200.000 динара |
| 101.3.2. | Набавка опреме за сортирање, паковање и чување конзумних јаја | 40% од вредности,максимално до 200.000 динара |
| 101.3.3. | Изградња/реконструкција као и опремање објеката за манипулацију, одлагање и обраду стајњака | 40% од вредности,максимално до 300.000 динара |
| 101.3.4. | Набавка опреме за руковање, сакупљање и коришћење животињског ђубрива; посебна опрема за транспорт ђубрива | 40% од вредности,максимално до 200.000 динара |

**4. Сектор воће, грожђе, поврће (укључујући печурке) и цвеће**

|  |  |  |
| --- | --- | --- |
| **Шифра****инвестиције** | **Назив инвестиције** | **Интезитет помоћи** |
| 101.4.1.  | Подизање нових или обнављање постојећих (крчење и подизање) вишегодишњих засада воћака, хмеља и винове лозе | од 50% до 100% од вредности,максималнo до 200.000 динара |
| 101.4.2. | Подизање и опремање пластеника за производњу поврћа, воћа, цвећа и расадничку производњу |  50% од вредности,максимално до 200.000 динара |
| 101.4.3. | Подизање, набавка и опремање система противградне заштите у воћњацима и вишегодишњим засадима |  50% од вредности,максимално до 200.000 динара |
| 101.4.4. | Подизање набавка жичаних ограда око вишегодишњих засада | 50% од вредности,максимално до 100.000 динара |
| 101.4.5. | Набавка опреме за вештачко опрашивање биљака при поризводњи у заштићеном простору | 40% од вредности,максимално до 200.000 динара |
| 101.4.6. | Набавка опреме и уређаја за додатно осветљење и засењивање биљака при производњи у заштићеном простору | 40% од вредности,максимално до 200.000 динара |
| 101.4.7. | Набавка опреме и уређаја за припрему земљишта и супстрата за гајење биљака при производњи у заштићеном простору |  40% од вредности,максимално до 150.000 динара |
| 101.4.8. | Набавка опреме и уређаја за сетву, садњу и мулчирање (са фолијом) | 40% од вредности,максимално до 300.000 динара |
| 101.4.13. | Набавка опреме-линија за чишћење и прање производа | 40% од вредности,максимално до 300.000 динара |
| 101.4.14. | Набавка опреме-линија за бербу, сортирање и калибрирање производа  | 40% од вредности,максимално до 300.000 динара |
| 101.4.15. | Набавка опреме-линија за паковање и обележавање производа | 40% од вредности,максимално до 300.000 динара |
| 101.4.16. | Набавка опреме за орезивање, дробљење, сечење и уклањање остатака након резидбе воћних врста | 40% од вредности,максимално до 300.000 динара |
| 101.4.18. | Опрема/механизација за заштиту од мраза | 40% од вредности,максимално до 400.000 динара |
| 101.4.19. | Машине за примарну обраду земљишта | 40% од вредности,максимално до 600.000 динара |
| 101.4.20. | Машине за допунску обраду земљишта | 40% од вредности,максимално до 300.000 динара |
| 101.4.21. | Машине за ђубрење земљишта | 40% од вредности,максимално до 200.000 динара |
| 101.4.22. | Машине за сетву | 40% од вредности,максимално до 200.000 динара |
| 101.4.23. | Машине за садњу | 40% од вредности,максимално до 200.000 динара |
| 101.4.24. | Машине за заштиту биља | 40% од вредности,максимално до 200.000 динара |
| 101.4.25. | Машине за убирање односно скидање усева | 40% од вредности,максимално до 300.000 динара |
| 101.4.26. | Машине за транспорт | 40% од вредности,максимално до 400.000 динара |
| 101.4.27. | Набавка остале опреме (ГСП навигације и др.) | 40% од вредности,максимално до 300.000 динара |
| 101.4.28. | Машине, уређаји и опрема за наводњавање усева  | 50-100% од вредности,максимално до 200.000 динара |

**5. Сектор остали усеви (житарице, индустријско, ароматично и зачинско биље и др.)**

|  |  |  |
| --- | --- | --- |
| **Шифра****инвестиције** | **Назив инвестиције** | **Интезитет помоћи** |
| 101.5.1.  | Машине за примарну обраду земљишта | 40% од вредности,максимално до 600.000 динара |
| 101.5.2.  | Машине за допунску обраду земљишта | 40% од вредности,максимално до 300.000 динара |
| 101.5.3.  | Машине за ђубрење земљишта | 40% од вредности,максимално до 200.000 динара |
| 101.5.4.  | Машине за сетву | 40% од вредности,максимално до 200.000 динара |
| 101.5.5.  | Машине за садњу | 40% од вредности,максимално до 200.000 динара |
| 101.5.6.  | Машине за заштиту биља | 40% од вредности,максимално до 200.000 динара |
| 101.5.7.  | Машине за убирање односно скидање усева | 40% од вредности,максимално до 300.000 динара |
| 101.5.8.  | Машине за транспорт | 40% од вредности,максимално до 300.000 динара |
| 101.5.9. | Набавка остале опреме (ГСП навигације и др.) | 40% од вредности,максимално до 300.000 динара |
| 101.5.10.  | Машине и опрема за наводњавање усева | 50-100% од вредности,максимално до 200.000 динара |

**6. Сектор пчеларства**

|  |  |  |
| --- | --- | --- |
| **Шифра** **инвестиције**  | **Назив инвестиције**  | **Интезитет помоћи**  |
| 101.6.1.  | Набавка нових пчелињих друштава  | 40% од вредности, максимално 80.000 динара  |
| 101.6.2.  | Набавка опреме за пчеларство (кошнице и центрифуге)  | 50% од вредности, максимално 80.000 динара  |
| 101.6.3.  | Набавка возила и приколица за транспорт пчелињих друштава  | 40% од вредности, максимално 200.000 динара  |

**Услови за остваривање права и подношење пријаве**

Право на коришћење подстицајних средстава имају физичка и правна лица уписана у Регистар пољопривредних газдинства са активним статусом у 2023. години, која пољопривредну активност обављају на територији града Ваљева.

Да би остварио право на подстицај, корисник је обавезан да достави следећу општу документацију:

* Попуњен конкурсни образац са обавезним потписом подносиоца, који садржи податке о подносиоцу / име и презиме, ЈМБГ, адресу, телефон, број РПГ, број текућег рачуна отвореног у банци,
* Фотокопија личне карте
* Фотокопија наменског рачуна у банци;
* Потврда о активном статусу пољопривредног газдинства за 2023. годину;
* Извод из биљне и животињске производње (уговор о закупу уколико корисник није власник земљишта на коме се инвестиција врши)
* Потврда да је измирио све своје доспеле пореске обавезе према граду Ваљеву (Потврда мора бити издата у текућој години) ;
* Доказ о извршеном плаћању и набавци предмета субвенције, које мора бити извршено у периоду од 01.01. текуће године до дана подношења захтева, и то:

1) рачун (фактура) која гласи на име и извод или или потврду о извршеном плаћању оверен од стране банке ако је плаћање извршено безготовински,

2) рачун (фактура) која гласи на име и фискални исечак ако је плаћање извршено готовински;

3) да поседује отпремницу са спецификацијом опреме, која је купљена за намењену инвестицију и гарантни лист уколико је предмет инвестиције подлеже гаранцији;

* Oверена изјава корисника да предмет подстицаја неће бити отуђен у периоду од 3 године од тренутка добијања подстицаја;
* Oверена изјава корисника предмета подстицаја да не представља повезана лица са добављачем
* Oверена изјава да иста инвестиција није предмет другог поступка за коришћење подстицаја

Ако је подносилац захтева предузетник, привредно друштво или земљорадничка задруга, доставља и :

* образац оверених потписа лица овлашћених за заступање (ОП образац);
* извод из Регистра приврдних субјеката;
* Потврда Агенције за привредне регистре да није у поступку ликвидације или стечаја
* доказ да рачун подносиоца захтева није у блокади од 01.01.2023. године

Да би остварио право на подстицајна средства за инвестиције **101.1.1.** поред наведене опште документације корисник мора да достави и:

* Уверење о пореклу, оверен матични лист или педигре (за грла набављена ван Колубарског округа обавезан је педигре);
* Оверен купопродајни уговор;
* Уверење о здравственом стању квалитетне приплодне јунице која је предмет набавке;
* Уверење о утврђеној стеоности грла оверено од стране надлежног ветринара (најмања стеоност грла које је предмет набавке је 3 месеца);
* Пасош (фотокопију) са свако грло које је предмет субвенције преведено на име купца;

Да би остварио право на подстицајна средства за инвестиције **101.1.3. 101.1.4. 101.1.5. 101.1.6. 101.1.7. 101.1.8. 101.1.9. 101.1.10. 101.1.11. 101.1.12. 101.1.13. 101.1.14. 101.1.15. 101.1.17. 101.2.5. 101.2.6. 101.2.7. 101.2.9. 101.2.10. 101.2.11. 101.2.12. 101.2.13. 101.2.14. 101.2.15. 101.2.6. 101.2.18 101.3.1. 101.3.2. 101.3.4. 101.4.3 101.4.6.101.4.7. 101.4.8. 101.4.10. 101.4.12. 101.4.13. 101.4.14. 101.4.15. 101.4.16. 101.4.17. 101.4.18. 101.4.19. 101.4.20. 101.4.21. 101.4.22. 101.4.23. 101.4.24. 101.4.25. 101.4.26. 101.4.28. 101.5.1 101.5.2. 101.5.3 101.5.4 101.5.5. 101.5.6 101.5.7. 101.5.8. 101.5.10 101.6.1. 101.6.2. 101.6.3** опрема и механизација мора бити купљена у текућој години, лизинг се искључује, за набавку трактора поред опште документације прописане овим конкурсом корисник мора да достави копију саобраћајне дозволе.

Да би остварио право на подстицајна средства за инвестиције **101.4.1.** корисник

мора поред општих услова конкурса, испуни следеће услове:

* За јабучасто, коштичаво и језграсто воће засађено на минималној површину 0,50 ха
* Саднице малине, купине, јагоде засађене на минималној површини 0,20ха
* Винове лозе засађене на минималној површини 0,30ха
* Производња у заштићеном простору на минималној површини 0,10ха
* Шумска јагода, ароматично и зачинско биље засађени на минималној површини 0.05ха

 У новом воћњаку се искључује било какво комбиновање воћних врста, али не и сорти, неправилно погушћавање, као и садње из претходних година,

 Право на подстицај за садњу новог засада није могуће остварити на површини на којој је већ једном остварено право на подстицај за наведену производњу.

Висина Подстицаја за набавку садница за подизање нових или обнављање постојећих вишегодишњих засада воћака, хмеља и винове лозе биће одређена од стране Комисије на основу карте плодности обрадивог пољопривредног земљишта на територији града Ваљева са препорукама за гајење ратарских и воћарских култура за сваку катастарску општину односно карте реонизације воћарске производње.

Поред опште документације корисник мора да достави и:

* Уверење о здравственом стању садног материјала
* Декларацију о квалитету садног материјала
* Потврду о извршеној хемијској анализи земљишта

Да би остварио право на подстицајна средства за инвестиције **101.4.2.** корисник мора поред општих услова конкурса, испуни следеће услове:

Пластеник у смислу овог правилника је објекат вишегодишње намене од пластичне фолије, димензија не мањих од података у табели, изграђен од пластичне или металне конструкције са отворима за прозрачивање, намењен за повртарску производњу и производњу јагодастог воћа, као и расадничку производњу и цвећарство у заштићеном простору.

|  |  |  |
| --- | --- | --- |
| Назив објекта | Минимална површина(м2) | Минималне димензије(ШxДxВ) |
| *1* | *2* | *3* |
| Пластеник | 100,00 | 5x20x2,5 |

Подстицаји за изградњу пластеника се односи искључиво на нове објекте изграђене искључиво од новог материјала.

Подношење захтева на прописаном обрасцу се може вршити поштом или предајом у пословним просторијама „Агроразвоја – ваљевске долине“ д.о.о. Ваљево, Пантићева 114, од дана објављивања конкурса до 01.12.2023. године или до утрошка средстава предвиђених за ову намену.

# 2. Успостављање и јачање удружења у области пољопривреде

Укупна планирана средства у износу од 1.000.000,00 динара за ову намену у овој години ће се расподелити за **Успостављање и јачање удружења у области пољопривреде -** у износу од 100%, а максимални износ је 200.000,00 динара.

# Основне информације

Право на коришћење бесповратних средстава имају удружења из области пољопривреде и руралног развоја којe испуњавају следеће услове**:**

* + 1. Да су поднели попуњен пријавни формулар са потребном документацијом у складу са овим програмом и објављеним конкурсом.
		2. Да за исте намене нису користили подстицајна средства која потичу из буџета Републике Србије, буџета јединице локалне самоуправе или донаторских организација.
		3. Да су измирили све обавезе по основу локалних пореза и такси.
		4. Да су регистровани у Агенцији за привредне регистресе са седиштем на територији града Ваљева.
		5. Да рачун подносиоца пријаве није у блокади у периоду од 1. јануара 2023. године.
		6. Да над њима није покренут стечајни поступак или поступак ликвидације.
		7. Место и реализација инвестиције мора бити на територији града Ваљева.
		8. Наменски користи и не отуђи, нити дати другом лицу на коришћење инвестицију која је предмет захтева у периоду од пет година од дана набавке опреме, машина и механизације;
		9. Спровођење прихватљивих активности не сме започети пре подношења захтева за подршку.

# Документација која се обавезно доставља приликом подношења захтева:

1. Правилно попуњен пријавни формулар, печатиран и потписан - Образац пријаве.
2. Образац оверених потписа лица овлашћених за заступање (ОП образац).
3. Извод из Агенције за привредне регистре.
4. Потписана и оверена изјава законског заступника да за исте намене нису користили подстицајна средства која потичу из буџета Републике Србије, донаторских организација.
5. Оснивачки акт и статут удружења (копија).
6. Годишњи финансијски извештаји за 2021. и 2022. годину (биланс стања, биланс успеха и статистички анекс) оверени од стране књиговође и законског заступника привредног субјекта.
7. Оригинал потврде надлежног органа локалне самоуправе да су измирене све обавезе према локалној самоуправи закључно са датумом објављивања јавног позива. (потврда мора бити издата након 01.01.2023. године)
8. Потврда да текући рачун подносиоца није у блокади oд 01. јануара 2023. године – издата након објављивања конкурса.
9. Потврда Агенције за привредне регистре или надлежног суда да над подносиоцем захтева није покренут стечајни поступак или поступак ликвидације, издата након објављивања конкурса.
10. Број текућег рачуна подносиоца захтева код пословне банке са картоном депонованог потписа.

Подношење захтева на прописаном обрасцу се може вршити поштом или предајом у пословним просторијама „Агроразвоја – ваљевске долине“ д.о.о. Ваљево, Пантићева 114, од дана објављивања конкурса до 01.12.2023. године или до утрошка средстава предвиђених за ову намену.

# Б. ПОДСТИЦАЈИ ЗА ОЧУВАЊЕ И УНАПРЕЂЕЊЕ ЖИВОТНЕ СРЕДИНЕ И ПРИРОДНИХ РЕСУРСА

**1. Унапређена примена добре пољопривредне праксе (агро-мелиоративне мере)**

Укупна планирана средства за ову намену у овој години у износу од 750.000,00 динара, ће се расподелити као подстицаји за очување и унапређење животне средине и природних ресурса. Град Ваљево финансира инвестиције за унапређену примену добре пољопривредне праксе (агро-мелиоративне мере) у износу од 100%, и то за:

1. Набавка услуге узорковање земљишта и Агрохемијске анализе са препорукама поправке земљишта и препорученим количинама калцификације креча или другог средства за ову намену, у максималном износу од 500.000,00 динара. Агроразвој-ваљевске долине доо Ваљево, потписује уговор о реализацији ове услуге са Пољопривредном саветодавном и стручном службом Ваљево.
2. Набавке услуге узорковања и анализе земљишта на основу Н-мин методе, са препорукама поправке земљишта, максимално до 250.000,00 динара. Агроразвој-ваљевске долине доо Ваљево, потписује уговор о реализацији ове услуге са Пољопривредном саветодавном и стручном службом.

Да би остварио право на подстицајна средства за меру **201.1.3. унапређена примена добре пољопривредне праксе (агро-мелиоративне мере),** корисник физичко лице мора да достави поред уредно попуњеног Захтева за коришћење подстицајних средстава и :

1. Потврду о регистрацији пољопривредног газдинства (активан статус)
2. Извод о биљној производњи из Трезора
3. Фотокопију личне карте носиоца газдинства

Подношење захтева на прописаном обрасцу се може вршити поштом или предајом у пословним просторијама „Агроразвоја – ваљевске долине“ д.о.о. Ваљево, Пантићева 114, од дана објављивања конкурса до 01.12.2023. године или до утрошка средстава предвиђених за ову намену.

**2. Одрживо коришћење пољопривредног земљишта**

 У оквиру мере планирана су средства у износу од **11.000.000,00** динара.

 Агроразвој-ваљевске долине доо Ваљево ће ангажовати стручни надзор за надгледање радова.

 Право на коришћење подстицаја по овој мери имају носиоци регистрованих пољопривредних газдинстава у активном статусу са пребивалиштем и производњом на територији Града Ваљева, који нису започели ископ/бушење бунара пре објављивање конкурса.

 Да би остварио право на подстицајна средства за меру **201.1.1 Одрживо управљање земљиштем,** корисник физичко лице мора да достави следећа документа:

* Попуњен конкурсни образац са обавезним потписом подносиоца, који садржи податке о подносиоцу / име и презиме, ЈМБГ, адресу, телефон, број РПГ, број текућег рачуна отвореног у банци,
* Фотокопија личне карте
* Фотокопија наменског рачуна у банци;
* Потврда о активном статусу пољопривредног газдинства за 2023. годину;
* Извод из биљне и животињске производње из Регистра пољопривредних газдинстава;
* Потврду да је измирио све своје доспеле пореске обавезе према граду Ваљеву
* Фотокопија наменског рачуна
* Доказ о власништву (лист непокретности) за парцелу на којој се врши ископ/бушење бунара
* Изјава да не користи подстицаје по неком другом основу (субвенције, подстицаји, донације), односно да иста инвестиција није предмет другог поступка за коришћење подстицаја, осим подстицаја у складу са посебним прописом којим се уређује кредитна подршка регистрованим пољопривредним газдинствима.

Подношење захтева на прописаном обрасцу се може вршити поштом или предајом у пословним просторијама „Агроразвоја – ваљевске долине“ д.о.о. Ваљево, Пантићева 114, од дана објављивања конкурса до 01.12.2023. године или до утрошка средстава предвиђених за ову намену.

# 2. Органска производња

**1.1 Основне информације**

Укупна планирана средства за ову намену у овој години ће се расподелити као подстицаји за очување и унапређење животне средине и природних ресурса. Укупна планирана средства за ову намену у 2023. години износе 1.000.000,00 динара и намењена су за следеће мере/инвестиције:

|  |  |
| --- | --- |
|  | **ПОДСТИЦАЈИ ЗА ОЧУВАЊЕ И УНАПРЕЂЕЊЕ ЖИВОТНЕ** |
|  | **СРЕДИНЕ И ПРИРОДНИХ РЕСУРСА** |
|  |  | Подстицаји -Интезитет |
| **Шифра** |  | помоћи |
| **инвестиције** | Мера подршке/ инвестиција |  |
| Максималан износ од | Максимално у |
|  |  | вредности | апсолутном |
|  |  | инвестиције у | износу у |
|  |  | % | динарима |
| **201.3.1.** | Садни и семенски материјал дозвољен за употребу у органској производњи | 50% | 300.000,00 |
| **201.3.2.** | Контрола и сертификација | 50% | 80.000,00 |
| **201.3.4.** | Друге инвестиције које се односе на органску производњу а део су свих свих осталих мера руралног развоја | 50% | 300.000,00 |

# Услови за остваривање права и подношење пријава

Право на коришћење подстицајних средстава имају физичка и правна лица уписана у Регистар пољопривредних газдинства са активним статусом у 2023. години, која пољопривредну активност обављају на територији града Ваљева.

Да би остварио право на подстицај, корисник је обавезан да достави следећу документацију:

* Попуњен конкурсни образац са обавезним потписом подносиоца, који садржи податке о подносиоцу / име и презиме, ЈМБГ, адресу, телефон, број РПГ, број текућег рачуна отвореног у банци
* Фотокопију личне карте носиоца газдинства
* Фотокопију наменског рачуна подносиоца захтева
* Потврда о активном статусу пољопривредног газдинства за 2023. годину
* Извод из биљне и животињске производње (уговор о закупу уколико корисник није власник земљишта на коме се инвестиција врши)
* Уверење о измерењу доспелих обавезе по основу јавних прихода, издатог од стране надлежног органа града Ваљева
* Доказ о извршеном плаћању и набавци предмета субвенције, које мора бити извршено у периоду од 01.01. текуће године до дана подношења захтева, и то:
1. рачун (фактура) која гласи на име и фискални исечак;
2. да поседује отпремницу са спецификацијом опреме, која је купљена за намењену инвестицију;

- Уговор о вршењу контроле и сертификације у органској производњи који важи за годину за коју се подноси захтев за коришћење подстицаја.

* Oверена изјава корисника да предмет подстицаја неће бити отуђен у периоду од 3 године од тренутка добијања подстицаја;
* Oверена изјава корисника предмета подстицаја да не представља повезана лица са добављачем
* Oверена изјава да иста инвестиција није предмет другог поступка за коришћење подстицаја

Подношење захтева на прописаном обрасцу се може вршити поштом или предајом у пословним просторијама „Агроразвоја – ваљевске долин“ д.о.о. Ваљево, Пантићева 114, од дана објављивања конкурса до 01.12.2023. године или до утрошка средстава предвиђених за ову намену.

# В. ПОДСТИЦАЈИ ЗА ДИВЕРЗИФИКАЦИЈУ ДОХОТКА И УНАПРЂЕЊЕ КВЛИТЕТА ЖИВОТА У РУРАЛНИМ ПОДРУЧЈИМА

#  1. Економске активности у циљу подизања конкурентности у смислу додавања вредности кроз прераду као и на увођење и сертификација система безбедности и квалитета хране, органских производа и производа са ознаком географског порекла на газдинствима

Укупна планирана средства за ову намену у овој години **1.500.000** динара ће се расподелити као подстицаји за инвестиције у економске активности у циљу подизања конкурентности у смислу додавања вредности кроз прераду. Град Ваљево ће давати подстицаје за набавку опреме и уређаја за сушење воћа, поврћа и грожђа, као и њихових производа, и опреме за производњу вина, ракија и других алкохолних пића, као и опреме за дегустационе сале за оправдане трошкове инвестиције до 40% а у максималном износу од 200.000,00 динара.

Да би остварио право на подстицајна средства за мере **304.5.3.1. Набавка опреме и уређаја за сушење воћа, поврћа и грожђа, као и њихових производа, 304.5.3.4 Набавка опреме за пријем воћа, поврћа, грожђа, као и прераду, пуњење и паковање њихових производа и 304.5.3.5. Набавка опреме за производњу вина, ракија и других алкохолних пића, као и опреме за дегустационе сале** корисник физичко лице мора да достави и следећу општу документацију:

* Попуњен конкурсни образац са обавезним потписом подносиоца, који садржи податке о подносиоцу / име и презиме, ЈМБГ, адресу, телефон, број РПГ, број текућег рачуна отвореног у банци
* Фотокопију личне карте носиоца газдинства
* Фотокопију наменског рачуна подносиоца захтева
* Потврда о активном статусу пољопривредног газдинства за 2023. годину
* Извод из биљне и животињске производње (уговор о закупу уколико корисник није власник земљишта на коме се инвестиција врши)
* Уверење о измерењу доспелих обавезе по основу јавних прихода, издатог од стране надлежног органа града Ваљева
* Доказ о извршеном плаћању и набавци предмета субвенције, које мора бити извршено у периоду од 01.01. текуће године до дана подношења захтева, и то:
1. рачун (фактура) која гласи на име и извод или налог за плаћање оверен од стране банке ако је плаћање извршено безготовински, или
2. рачун (фактура) која гласи на име и фискални исечак ако је плаћање извршено готовински;
3. да поседује отпремницу са спецификацијом опреме, која је купљена за намењену инвестицију и гарантни лист уколико је предмет инвестиције подлеже гаранцији;
* Oверена изјава корисника да предмет подстицаја неће бити отуђен у периоду од 3 године од тренутка добијања подстицаја;
* Oверена изјава корисника предмета подстицаја да не представља повезана лица са добављачем
* Oверена изјава да иста инвестиција није предмет другог поступка за коришћење подстицаја

Ако је подносилац захтева предузетник, привредно друштво или земљорадничка задруга, доставља и :

1. Образац оверених потписа лица овлашћених за заступање (ОП образац);
2. Извод из Регистра приврдних субјеката;
3. Потврда Агенције за привредне регистре да није у поступку ликвидације или стечаја
4. Доказ да рачун подносиоца захтева није у блокади од 01.01.2023. године

|  |  |
| --- | --- |
| **Шифра инвестиције** | **Економске активности у циљу подизања конкурентности у смислудодавања вредности кроз прераду као и на увођење и сертификација система безбедности и квалитета хране, органских производа и производа са ознаком географског порекла на газдинствима** |
| Мера подршке/ инвестиција | Подстицаји -Интезитет помоћи |
| Максималан износ од вредности инвестиције у % | Максимално у апсолутном износу у динарима |
| **304.5.3.1**  | Набавка опреме и уређаја за сушење воћа, поврћа и грожђа, као и њихових производа | 40 | 200.000,00 |
|  **304.5.3.4** | Набавка опреме за пријем воћа, поврћа, грожђа, као и прераду, пуњење и паковање њихових производа | 40 | 200.000,00 |
| **304.5.3.5** | Набавка опреме за производњу вина, ракија и других алкохолних пића, као и опреме за дегустационе сале | 40 | 200.000,00 |

**III ПОДСТИЦАЈИ ЗА ДИВЕРЗИФИКАЦИЈУ ДОХОДКА И УНАПРЕЂЕЊЕ КВАЛИТЕТА ЖИВОТА У РУРАЛНИМ ПОДРУЧЈИМА**

**1.** Развој техничко-технолишких, примењених, развојних и иновативних пројеката у пољопривреди и руралном развоју

- Израда метаболичких профила код крава

Укупна планирана средства за ову намену у овој години износе 2.500.000,00 динара расподелиће се као подршка одрживој сточарској производњи кроз помоћ пољопривредним произвођачима у циљу повећања производних резултата и смањења трошкова производње.

 Средства за ову намену користе се за вађење и анализу крви са препорукама поправке исхране за уматичена и неуматичена грла крава. Град Ваљево код изабране ветеринарске станице ће у целокупном износу финансирати услугу.

 Да би остварио право на подстицајна средства за меру **305 Развој техничко-технолишких, примењених, развојних и иновативних пројеката у пољопривреди и руралном развоју**, корисник физичко лице мора да достави поред уредно попуњеног Захтевa за коришћење подстицајних средстава и:

1. Фотокопију личне карте носиоца газдинства
2. Потврду о активном статусу пољопривредног газдинства за текућу годину
3. Потврда ветеринарске станице или ветринарске амбуланте о броју грла или основне матичне службе о броју уматичених грла са ХБ бројевима уматичених грла (за уматичена грла).

# СКЛАПАЊЕ УГОВОРА

**„**Агроразвој-ваљевске долине“ доо Ваљево ће са носиоцима газдинстава који буде остварила право на подстицајна средства по овом конкурсу закључити уговор, којим ће се детаљније дефинисати права и обавезе обе уговорне стране.

# ОСТАЛЕ ИНФОРМАЦИЈЕ

Овај конкурс се објављује на интернет презентацији „Агроразвоја-ваљевске долине“ доо Ваљево [www.agrorazvoj.rs,](http://www.agrorazvoj.rs/) интернет презентацији града Ваљева, [www.valjevo.org.rs,](http://www.valjevo.org.rs/) и ЛИСТУ „Напред“ Ваљево.

Образац пријаве се може преузети у пословним просторијама „Агроразвој – ваљевске долине“ д.о.о. Ваљево у улици др. Пантића 114., на интернет презентацији града Ваљева, [www.valjevo.org.rs](http://www.valjevo.org.rs/) и „Агроразвој-ваљевске долине“ д.о.о. Ваљево Ваљево [www.agrorazvoj.rs.](http://www.agrorazvoj.rs/)

Све додатне информације могу се добити лично у пословним просторијама

„Агроразвој – ваљевске долине“ д.о.о. Ваљево, др. Пантића 114 (први спрат), телефоном на бројеве **014/221-088** или мејлом на **jpagrorazvoj@gmail.com****.**

# Предаја документације по овом конкурсу ће трајати од четвртка 18.05.2023. године од 8 часова.

**«АГРОРАЗВОЈ – ВАЉЕВСКЕ ДОЛИНЕ» ДОО ВАЉЕВО**

**Број: 511**

**Датум: 17.05.2023.**

**ДИРЕКТОР**

# Горан Марјановић